**Uli Forte** (s. 15. syyskuuta 1974) on sveitsiläissyntyinen italialainen jalkapallovalmentaja ja entinen puolustaja.

Ura
---

Forten pelaajaura kului Sveitsin alasarjojen joukkueissa. Hän pelasi pisimpään Red Star Zürichissä, jota edusti kahteen otteeseen vuosina 1994–1999 ja 2002–2006. Hän aloitti valmennusuransa Red Starin pelaajavalmentajana maaliskuussa 2002. Lopetettuaan aktiiviuransa pelaajana Forte siirtyi vuonna 2006 FC Wilin peräsimeen. Kauden 2008/09 alussa hän aloitti FC St. Gallenin päävalmentajana. Nuori valmentaja johdatti seuran Challenge Leaguen voittoon debyyttikaudellaan ja seura nousi Sveitsin pääsarjaan. Kaudella 2009/10 St. Gallen säilytti Forten johdolla liigapaikkansa sijoittuen kuudenneksi. Seuraavalla kaudella vauhti liigassa oli joukkueelle liikaa ja St. Gallen juuttui sarjan hännille. Forte sai potkut tehtävistään maaliskuussa 2011.

Maaliskuussa 2012 Forte palasi valmennustehtäviin Grasshoppersin päävalmentajana. Forte luotsasi seuran Sveitsin cupin mestariksi 19 vuoden tauon jälkeen keväällä 2013, kun Grasshoppers kukisti finaalissa FC Baselin rangaistuspotkukilpailun jälkeen. Kauden jälkeen Forte siirtyi BSC Young Boysin päävalmentajaksi. Forte johdatti Young Boysin parhaimmillaan Sveitsin liigassa toiseksi kaudella 2014/15. Joukkueen pudottua Mestarien liigan karsinnoissa AS Monacolle, erotti seurajohto Forten elokuussa 2015.

Toukokuun puolivälissä 2016 Fortesta tuli Sveitsin liigassa putoamista vastaan taistelleen FC Zürichin päävalmentaja. Forte ei onnistunut nostamaan seuraa pois putoamisviivan alapuolelta, vaan FCZ:n kohtalona oli putoaminen liigasta. Kausi päättyi kuitenkin voitonjuhliin, kun FCZ kukisti Sveitsin cupin finaalissa FC Luganon, joka oli säilyttänyt sarjapaikkansa juuri FCZ:n edellä. Kauden jälkeen FCZ teki Forten kanssa kaksivuotisen jatkosopimuksen. Kaudella 2016/17 Forte luotsasi Zürichin Challenge Leaguen mestariksi ja joukkue nousi takaisin pääsarjaan.

Helmikuussa 2018 Forte sai yllätyspotkut Zürichistä, kun joukkue oli vuodenvaihteen tauon jälkeen saavuttanut kolmesta ottelusta vain neljä pistettä. Forte palasi kaudeksi 2019/20 Grasshoppersin päävalmentajaksi. Hän sai kuitenkin potkut tehtävistään jo helmikuussa 2020 heikkojen tulosten vuoksi.

Elokuussa 2021 Fortesta tuli Yverdon-Sportin päävalmentaja. Hän luotsasi Yverdon-Sportia yhden kauden ajan, kunnes kesäkuussa 2022 teki sopimuksen 2. Bundesliigaan pudonneen Arminia Bielefeldin kanssa. Forte sai kuitenkin potkut jo elokuussa, kun Arminia oli hävinnyt neljä ottelua.

Meriitit
--------

* Sveitsin cup (2): 2013, 2016
* Challenge League (2): 2009, 2017

Lähteet
-------

1. ↑  Uli Forte
2. ↑  Uli lässt den Tiger raus
3. ↑  in St. Gallen freigestellt[vanhentunut linkki]
4. ↑  Uli Forte übernimmt bei den Grasshoppers
5. ↑  So feiern die Grasshoppers
6. ↑  Uli Forte wird neuer YB-Trainer
7. ↑  YB entlässt Trainer Uli Forte
8. ↑  Die Feuerwehr ist zurück: Kann Uli Forte den FCZ vor dem Abstieg retten? (Arkistoitu – Internet Archive)
9. ↑  RELEGATED ZURICH WIN SWISS CUP
10. ↑  Mit Forte als Trainer und Bickel als Feigenblatt
11. ↑  Le FC Sion arrache un point – Le FC Zurich promu
12. ↑  Forte reagiert auf FCZ-Rausschmiss: «Habe sehr ÜBERRASCHEND den Schlüssel abgeben müssen»
13. ↑  Schweizer Forte neuer Coach von Grasshoppers Zürich
14. ↑  Uli Forte nicht mehr Trainer der Grasshoppers
15. ↑  { OFFICIEL : ULI FORTE À LA TÊTE D’YS !]
16. ↑  Herzlich willkommen, Uli Forte
17. ↑  Uli Forte freigestellt

  


|  |  |  |
| --- | --- | --- |
| Edeltäjä:**Krasimir Balăkov** | **FC St. Gallenin päävalmentaja**2008–3/2011 | Seuraaja:**Jeff Saibene** |

|  |  |  |
| --- | --- | --- |
| Edeltäjä:**Ciriaco SforzaTomislav Stipic** | **Grasshoppersin päävalmentaja**4/2012–20134/2019–22/2020 | Seuraaja:**Michael SkibbeGoran Djuricin** |

|  |  |  |
| --- | --- | --- |
| Edeltäjä:**Martin Rueda** | **BSC Young Boysin päävalmentaja**2013–8/2015 | Seuraaja:**Adi Hütter** |

|  |  |  |
| --- | --- | --- |
| Edeltäjä:**Sami Hyypiä** | **FC Zürichin päävalmentaja**5/2016–2/2018 | Seuraaja:**Ludovic Magnin** |

|  |  |  |
| --- | --- | --- |
| Edeltäjä:**Marco Kostmann** | **Arminia Bielefeldin päävalmentaja**6–8/2022 | Seuraaja:**Daniel Scherning** |